फ़िल्म का नया पोस्टर जारी हुआ है, इसमें रेडियो तो नहीं है लेकिन आमिर बैंड वाले की पोशाक में हैं.कुछ दिनों पहले ही जब आमिर से रेडियो वाले पोस्टर के बारे में पूछा गया था तो उन्होंने कहा था कि 'अगले पोस्टर में रेडियो भी नहीं होगा'. तभी से अगले पोस्टर को लेकर लोगों में काफ़ी उत्सुकता थी.आज चर्चा में है अजय देवगन-करीना कपूर की 'सिंघम रिटर्न्स' भी. ख़बर है कि इस फ़िल्म ने 100 करोड़ रुपए का कारोबार कर लिया है.फ़िल्म आलोचक तरण आदर्श ने ट्वीट किया है कि ये अजय देवगन की पांचवीं फ़िल्म है जिसने 100 करोड़ से ज़्यादा कमाए हैं.इसके अलावा ट्विटर पर ट्रेंड कर रहे हैं राहुल गांधी और उनके पिता राजीव गांधी.राहुल गांधी चर्चा में हैं दिल्ली में महिला कांग्रेस की नेताओं को संबोधित करने के बाद से.इस कार्यक्रम में राहुल के दिए एक बयान पर लोग टिप्पणी कर रहे हैं, जिसमें उन्होंने कहा, "भारत में लोग देवी की पूजा करते हैं लेकिन जो लोग देवी की पूजा के लिए मंदिर जाते हैं, वही आपको बस में छेड़ते हैं."इसी दौरान राहुल ने कहा कि कांग्रेस को महिला शक्ति सूनामी की ज़रूरत है.राहुल का मज़ाक उड़ाते हुए एक 



यूज़र एनपत83 ने ट्वीट किया, "राहुल गांधी के भाषण के बाद सिर्फ़ एक सूनामी आती है, वो है चुटकुलों और तस्वीरों की."वहीं एक अन्य यूज़र 



शाहर्काज़्म ने ट्वीट किया है, "लगता है आलोकनाथ बाबूजी ने राहुल गांधी को कभी आशीर्वाद नहीं दिया!"राजीव गांधी इसलिए चर्चा में हैं क्योंकि आज उनका 70वां जन्मदिन है. कांग्रेस समर्थक उन्हें याद करते हुए #RememberingRajiv हैशटैग के साथ ट्वीट कर रहे हैं लेकिन भाजपा समर्थक इसका इस्तेमाल उनके ख़िलाफ़ ट्वीट करने में भी कर रहे हैं.वहीं फ़ेसबुक पर चर्चा हो रही है आइस बकेट चैलेंज की. इसमें लोग अपने ऊपर बर्फ़ जितना ठंडा पानी डाल रहे हैं. रोनाल्डो और बिल गेट्स जैसी हस्तियां ये चैलेंज ले चुकी हैं.इस चैलेंज के तहत लोग एएलएस नाम की बीमारी से जूझ रहे लोगों के लिए दान दे रहे हैं.इसके अलावा बीबीसी हिंदी फ़ेसबुक पेज पर 



'कौम दे हीरे' फ़िल्म को लेकर ख़बर पढ़ी जा रही है.(बीबीसी हिन्दी के एंड्रॉएड ऐप के लिए आप 



यहां क्लिक कर सकते हैं. आप हमें 



फ़ेसबुक और 



ट्विटर पर फ़ॉलो भी कर सकते हैं.)